《满江红（和梁漕次张韵）》
宋代·丘崈

玉宇无尘，斜阳外、江楼伫立。人正远、骑鲸南去，笑言难挹。冰雪生寒烟瘴冷，海山著处恩波湿。问碧门、金阙待君来，何时入。

犹自有，新篇什。应念我，相思急。满乌丝挥遍，麝煤香浥。尊酒相逢佳□□，十年一梦长川吸。想上都、风月未盟寒，追良集。

作者简介：丘崈(1135-1208) 南宋将领。字宗卿，江阴（今属江苏）人。